གང་ལྟར་༧གོང་ས་མཆོག་ལ་གུས་ཞབས་མི་བྱེད་པ་འདི་ངས་ངོས་ལེན་བྱེད་ཀྱིན་མེད།འདིས་ང་ལ་ཧ་ཅང་གི་མི་བདེ་བ་བཟོ་ཡི་འདུག།བསམ་བློ་མི་འདྲ་བ་འཁྱེར་མཁན་རྣམས་ལ་ཡང་གུས་ཞབས་མི་བྱེད་པ་མིན།ངས་ང་རང་གི་ཆོས་ཀྱི་དམ་ཚིག་བློས་གཏོང་མི་ཐུབ།བདག་གི་རྩ་བའི་བླ་མ་༧སྐྱབས་རྗེ་ཟོང་རིན་པོ་ཆེ་མཆོག་ནས་གནང་བའི་ཆོས་སྐྱོང་རྡོ་རྗེ་ཤུགས་ལྡན་བསྟེན་གསོལ་དེ་ངས་བློས་གཏོང་མི་ཐུབ།དེ་ལྟར་ངའི་མཆོད་ཤོམ་ནང་ལ་༧སྐྱབས་རྗེ་ཟོང་རིན་པོ་ཆེ་དང་།༧སྐྱབས་རྗེ་ཁྲི་བྱང་རིན་པོ་ཆེ་མཆོག།༧གོང་ས་མཆོག་དང་ཆོས་སྐྱོང་རྡོ་རྗེ་ཤུགས་ལྡན་བཅས་ཀྱི་སྐུ་དཔར་སྒྲིགས་ཡོད།དེ་ང་རང་གི་འདོད་པ་དང་ཆོས་དད་རང་དབང་རེད།དེ་རྒྱ་གཞུང་དང་བོད་གཞུང་གཉིས་ལ་ཆབ་སྲིད་དང་འབྲེལ་བ་རྩ་བ་ཉིད་ནས་མེད།གང་ཡིན་ཟེར་ན།ང་ཆབ་སྲིད་བྱེད་མཁན་གཅིག་མིན།འདི་ང་རང་གིས་ཆོས་དང་དད་པའི་ཆེད་དུ་ཡིན།ཆོས་སྐྱོང་རྡོ་རྗེ་ཤུགས་ལྡན་གྱི་༧གོང་ས་མཆོག་དང་སུ་ཞིག་ལའང་གནོད་སྐྱེ་གྱིས་ཡོད་ཞེས་ང་ཡིད་ཆེས་རྩ་བ་ཉིད་ནས་མེད།ཆོས་སྐྱོང་རྡོ་རྗེ་ཤུགས་ལྡན་གཞན་ལ་གནོད་པ་མཁན་ཡིན་པར་ཁས་ལེན་བྱེད་ཀྱིས་མེད།དེའི་དཔང་རྟགས་གང་མང་མངོན་གསལ་སྟོན་ཡ་ཡོད།ཡིན་ན་ཡང་དེ་རིང་བཤད་ཀྱིན་མེད།རྗེས་ལ་དེའི་སྐོར་བརྙན་འཕྲིན་མང་པོ་ཡོད་པས་དེའི་ནང་བཤད་ཀྱིན་ཡིན།